b'\n_START_ARTICLE_\nAgonum fuliginosum\n_START_SECTION_\nUtbredelse\n_START_PARAGRAPH_\nAgonum fuliginosum finnes i nesten hele Europa , men er noe sjeldnere helt i s\xc3\xb8rvest. Den er utbredt \xc3\xb8stover i Asia. Finnes i Norge.\n_START_SECTION_\nUtseende\n_START_PARAGRAPH_\nAgonum fuliginosum er 5,5-7,8\xc2\xa0mm lang og helt kullsvart og uten metallglans. Noen ganger kan det f\xc3\xb8rste (rotleddet) antenneleddet samt leggene (tibia) og dekkvingene v\xc3\xa6re litt lysere, brunlig. Dekkvingene er m\xc3\xb8rke og det tredje rille-mellomrom (fra midten / s\xc3\xb8mmen) har tre b\xc3\xb8rstepunkt, sm\xc3\xa5 fordypninger med ett stivt oppst\xc3\xa5ende h\xc3\xa5r. Flygvingene er ikke fullt utviklet. Brystskjoldet er smalere enn skuldrene (frampartiet av dekkvingene). Beina er ikke ensfarget, men har m\xc3\xb8rkere parti, leggene er lyse, r\xc3\xb8dbrune. Bakfotens f\xc3\xb8rste ledd (tars) er klart lengre enn sporen i spissen av leggen (tibia). Antennenes rotledd er lysere, r\xc3\xb8dlig brun, det tredje og fjerde ledd med fine korte h\xc3\xa5r og noen lange b\xc3\xb8rster i spissen. (Krever forst\xc3\xb8rrelse for \xc3\xa5 se).\n_START_SECTION_\nLevevis\n_START_PARAGRAPH_\nAgonum fuliginosum er ganske vanlig, lever p\xc3\xa5 fuktige lokaliteter under vissent l\xc3\xb8v og mose i tillknyttning til l\xc3\xb8vskog, men ogs\xc3\xa5 langs strender. Den er vanligvis nattaktiv og lever som predator p\xc3\xa5 andre dyr._NEWLINE_Den tilh\xc3\xb8rer gruppen av insekter med fullstendig forvandling (holometabole insekter), som gjennomg\xc3\xa5r en metamorfose i l\xc3\xb8pet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.'